– Wiész të co, czëtającë naszą rodną pismieniznã, jem rôd, że naju mòwa je bòkadnô w słowiznã a rozmajité fòrmë. Równak widzã téż, jaczi më czëtińcowie, òsoblëwie jô, jesmë biédny. Rzeczë, chtëż je w sztãdze bez słowôrza zrozmiec wszëtkò, co na tëch kôrtach mają napisóné naju pisarzowie? Chtëż mòże zrozmiec cwëk jejich pisaniô bez klucza, jaczim je wiédza ò ùszłoce, zwëkach a wierze Kaszëbów? Bòkadnô pismienizna, a biédny, niedoùczałi czëtińcowie – nie je to znanką ùmiéraniô naju kùlturë?